SAD: TC Williams državna škola ima najniža dostignuća
Škola poznata po kulturnoj i rasnoj raznolikosti godinama sa najnižim rezultatima na testovima znanja.
TC Williams, je državna srednja škola u Alexandriji, u saveznoj državi Virginiji, i stalno se suočava sa teškim izazovima. Škola je poznata po etničkoj i kulturalnoj raznolikosti. Ali Zavod za obrazovanje Virginije ju je proglasio školom sa najnižim dostignućima. Nelaskavi rezultati posljedice su uzastopno niskih bodova na federalnim testovima Standarda učenja. Sada se mnogi pitaju, da li je u pitanju nemarnost učenika, ili je problem u američkom obrazovnom sustavu. Posljednjih godina imigranti su se u velikom broju doseljavali u Alexandriju. Raznolikost je jedna od prednosti škole tvrdi nadzornik Morton Sherman iz Odjela za javne škole Alexandrije: Sherman kaže da je prošle godine 84% maturanata upisalo fakultet. Ali ovdje, isto tako, od škole odustane oko 30% učenika a među njima je najviše pripadnika manjina. Zbog uzastopno loših rezultata na testovima u TC Williams-u, škola je proglašena jednom od onih sa najnižim postignućima u Virginiji. Učenica Filomena Reyes kaže da mnogi učenici ne poznaju osnovna pravila čitanja i nemaju samopouzdanje. "Ako dolazite iz druge zemlje i ne govorite jezik, i kada vam govore da ga nikad nećete naučiti i da ste glupi,naravno da ne možete napredovati. Govore vam da ako ste Latino da ne vrijedite ništa." Filomena se doselila iz Centralne Amerike prije pet godina. Tada nije govorila engleski, a danas piše kolumnu za školske novine. Kaže da je za sve zaslužna njena udomiteljica. Ali kako školska savjetnica Guadalupe Silva-Kraus kaže, nemaju sva djeca obiteljsku potporu: "Oni plaču iz srca. Fizički nisu djeca, ali u duši još uvijek jesu. Nastoje biti odrasli u stranoj zemlji, a ne znaju kako." Kraus kaže da roditelji mnoge djece imigranata rade po dva posla te da nemaju vremena za djecu. Stoga djeca tragaju za ljubavlju na pogrešnim mjestima. Rafael Lopez, maturant, kaže da je bio umiješan u ulične bande. Sada radi naporno kako bi mogao upisati fakultet. Dok on s jedne strane kaže da su učenici krivi za neuspjeh škole, Bander iz Egipta kaže das u krivi roditelji: "Oni žele da njihova djeca odustanu od škole kako bi se zaposlili i iselili." Učenici iz srednje klase sa visokim rezultatima na ispitima, s druge strane misle da im škola ne nudi dovoljno: "Želim slušati i sudjelovati u nastavi, ali na nastavi je takav nered ili nastavnici ne obraćaju pozornost na učenike, tako da se ništa ne uradi." Gregory Baldwin nastavnik za specijalnu nastavu okrivljuje standardizirane testove koji su uvedeni nakon novog obrazovnog zakona izglasanog za vrijeme predsjednika Georgea Busha: Nadzornik Sherman je pod konstantnim pritiskom da učini sve kako bi se rezultati povećali. Ali većina učitelja tvrdi da problem nije samo u ovoj obrazovnoj ustanovi, nego se treba promijenit lice Amerike, koja treba novi sustav koji radi za sve učenike.